Tamta Melashvili

**Tamta Melashvili** (georgieraz: თამთა მელაშვილი,  Ambrolauri, 1979) georgiar idazlea da. Ikertzailea, Tifliseko Estatuko Unibertsitateko irakaslea. Aktibista feminista, askotan bere kontakizunetako protagonistak emakumeak eta neskak dira. 2011n Saba saria irabazi zuen, Georgiako literatur saririk garrantzitsuena. "*Blackbird Blackbird Blackberry"* (2023) Elene Naverianik zuzendutako filma, nazioarteko hainbat lehiaketatan saritua, egilearen izenburu bereko eleberrian oinarrituta dago, eta berak gidoiaren lanketan parte hartu zuen.
## Bizitza 
Tamta Melashvili 1979an jaio zen Georgiako ipar-mendebaldeko Ambrolauri hiri txikian, eta bigarren hezkuntza amaitu ondoren, Tiflisera joan zen. Bertan nazioarteko harremanak ikasten hasi zen Ivane Javakhishvili Estatuko Unibertsitatean, baina ikasketak eten zituen. Alemaniara joan zen, eta han urtebetez bizi izan zen, eta bertatik bertara esperimentatu zuen emakume migratzaile izatearen esanahia, eta horri buruz idazten hasi zen. 2008an Genero Ikasketetan lizentziatura egin zuen Erdialdeko Europako Unibertsitatean, Budapesten. Gero Georgiara itzuli zen. Bere literatur lanarekin jarraitzeaz gain, ikertzaile eta irakasle gisa lan egiten du Tifliseko Estatuko Unibertsitatean.

## Lana 
Tamta Melashvili feminista aktiboa da, eta bere lanaren bidez berdintasunaren, emakumeen askatasunaren eta indarkeriaren aurkako borrokan konprometitua dago.

Melashvilik idatzi zituen lehen ipuinak lehenik interneten argitaratu ziren eta ondoren antologia ezberdinetan sartu ziren. Askotan emakumeak dira protagonistak... Georgiako gizartearen desberdintasunari, gehiegikeriei, gutxiespenari eta traumei aurre egiten dieten neska, gazte eta nagusiak.

Bere lehen testuetako bat emakumeen migrazioari buruzkoa da ("*Georgiar emakumeak Alemanian – Ahalduntzea migrazioaren bidez? Emakumeen migrazioaren alderdiak ahalduntzea"*. Saarbrücken 2009). 

2010ean argitaratu zuen bere lehen eleberria, "*Counting out*" (გათვლა)   , eta horrekin arrakasta handia lortu zuen, bai estatuan, bai nazioartean. Bertan, bi neska neraberen istorioa kontatzen du: gatazka gune batean dagoen probintzietako hiri batean bizi dira, eta gerrak historiaren atzealde iluna eragiten du. Datarik eta erreferentzia geografikorik ez dagoenez, historia edozein une eta tokitan gerta daiteke. "*Bi neskato txiki droga-trafikoan aritzen dira, bazkarirako dirua irabazteko. Helduen arazo guztiak partekatzen dituzte. Helduen munduko hastapen psikologikoa ere bat dator fisiologiko batekin: lehen hilerokoarekin. Counting Out amaiera harrigarria duen istorio tragiko bat da, ohar faltsurik gabe idatzia (...) Gerra metafora iluna da, egileak aukeratua giza izaeraren konplexutasuna erakusteko.*" Georgiako Liburu Zentro Nazionalak adierazi duenez. Lan hori «ahots berri eta oso bereizgarri baten» lantzat txalotu zuten kritikariek, eta SABA literatur saria irabazi zuen 2011n, Georgiako literatur saririk garrantzitsuena. Alemaniera, kroaziera, errusiera eta ingelesera itzuli zen, eta Ipar Mazedonian argitaratu da, eta Suiza. Alemanian, 2014ko irailean, obraren antzerki-egokitzapen bat estreinatu zuten Bremengo Antzokian, Konradin Kunzek egina.

M. Ebel literatur kritikariak hau idatzi zuen: 

2015ean bere hurrengo eleberria, "*Hacia el este*" (აღმოსავლეთით, 2015), totalitarismoaren garaian bizi izan zen emakume baten istorioa kontatzeaz gain, Georgian maitasunik gabe hazten ari den neska bati buruzkoa da. Nobela honen merituetako bat pertsonaiak erretratatzeko modu liluragarria da.

2020an "*Blackbird Blackbird Blackberry"* (Shashvi shashvi maq'vali)  eleberria argitaratu zuen.  Eleberriaren testua "*Blackbird Blackbird Blackberry"* filmaren gidoiaren oinarria da, 2023an estreinatua, Elene Naverianik zuzendua. Tamta Melashvilik gidoiaren idazketan parte hartu zuen. Naverianik zera esan zuen eleberriari eta bere protagonistari buruz:

## Argitalpenak 
* "Counting out *(გათვლა)"*  (Gatvla) (2010)
* *"Ekialderantz" ("Hacia el este")* (2015,2022)
* *"Ángeles marinos"* (2017)
* *"Blackbird Blackbird Blackberry"*, Sulakauri Ed., (2020) (fr: "*Merle, merle, mûre*") (2023)

## Sariak eta aintzatespenak 
* 2011ko SABA literatura saria, debut onenaren kategorian, "*Counting Ou"-gatik*
* 2013ko 15 ipuin labur onenak, BSP-BakurSulakauri argitalpen saria (bigarren postua) "*That Very Day"* lanagatik
* Gazte literatura alemanaren 2013ko saria, heldu gazteen kategorian, *Counting* Out-engatik
* Committee Prize of the Literary Competition "*Tsero*" (Crane)
* German Youth Literature Prize for the book "გათვლა" (Natia Mikeladze-Bakhsoliani itzultzailearekin batera)

*

## Erreferentziak 
## Ikus, gainera 
* Georgierazko literatura

## Kanpo estekak 
* Alemaniako Liburutegi Nazionalaren katalogoa